′Yan adawa na zanga-zanga a Banizuwela | Labarai | DW | 26.04.2017
'Yan adawa na zanga-zanga a Banizuwela
'Yan adawa a Banizuwela sun sake kiran magoya bayansu domin gudanar da zanga-zanga da nufin tilasta wa gwamnatin Shugaba Nicolás Maduro shirya zabukan gamagari a kasar.
Wannan zanga-zanga dai ka iya zama mai cike da hadari kasancewa 'yan adawar na son yin tattaki ne har zuwa tsakiyar birnin Caracas wanda kezaman cibiyar jam'iyya mai mulki. A baya dai gwamnatin Shugaba Nicolás Maduro ta yi amfani da karfin tuwo wajen murkushe duk wata zanga-zangar da aka shirya zuwa tsakiyar birnin na Caracas. Hukumomin shari'ar kasar ta Banizuwela dai sun tabbatar da mutuwar mutane 29 a yayin da wasu 437 kuma suka jikkata kana aka kame wasu mutanen 1.289 a yayin jerin zanga-zangar da 'yan adawar suka yi ta gudanarwa, tun daga farkon watan Afrilun da muke ciki da nufin nuna adawarsu da matakin kotun kolin kasar na karbe wani 'yanci na majalisar dokoki, wacce 'yan adawa ke da rinjaye a cikinta.
Muhimman kalmomi Banizuwela, Adawa, Zanga-zanga, Nicolás Maduro
Permalink http://p.dw.com/p/2bvN8
An dakatar da jam'iyyun adawa don ingiza tarzoma 08.02.2018
Gwamnati kasar Chadi ta sanar da dakatar da wasu jam'iyyun adawa guda 10 bisa zargi na abun da ta kira ingiza tarzoma a tsakanin al'umma.